Publication: Magyar Közlöny
Issue: MK-2008-90 (Year: 2008, Number: 90)
Era: 2004-2010
Section: 1.2. Az Ormányság Televízió tevékenységét a rádiózásról és a televíziózásról szóló 1996. évi I. törvény (a továbbiakban: Rttv. vagy törvény) a bejelentésben foglaltak és a jelen mûsorszolgáltatási szabályzat (a továbbiakban: szabályzat)
Paragraph Index: 790

10. Reklámtevékenység, támogatás 10.1. A reklám nem élhet vissza a fogyasztó bizalmával, nem használhatja ki tapasztalatlanságát vagy tudatlanságát. 10.2. A reklám nem kelthet félelmet, nem dicsérheti fel az erõszakos magatartást, az emberi és természeti környezet károsítását, az állatok kínzását. 10.3. A reklám nem igazolhat hátrányos faji, vallási vagy nembeli megkülönböztetést, ábrázolásmódja nem sértheti az emberi méltóságot. 10.4. A reklám nem irányulhat nem kellõ mennyiségben rendelkezésre álló árura, szolgáltatásra. 10.5. A reklám nem lehet túlzó, nem vezetheti félre, illetve tévesztheti meg a fogyasztót sem közvetve, sem közvetlenül, különös tekintettel: – termék, szolgáltatás legfontosabb tulajdonságaira, – áru értékére és a ténylegesen fizetendõ teljes árra, – a fizetés egyéb feltételeire, – a szállításra, a cserére, a visszavételre, a javításra és a karbantartásra, – a garanciális feltételekre, – a szerzõi jogokra és ipari tulajdonjogokra, – a hivatalos minõsítésre, – a jótékonysági célra fordítandó hányadra. 10.6. A reklám nem élhet vissza a mûszaki és tudományos kutatási eredményekkel. A reklám nem tüntethet fel tudományosan megalapozottnak olyan állításokat, melyek nem azok. A reklámban szereplõ személyek nem kelthetnek olyan képzetet, hogy a terméket orvos ajánlja. 10.7. Az összehasonlításoknak bizonyítható tényen kell alapulni, melyek független forrásból származnak. 10.8. A reklám nem ronthatja más termékek, cég vagy személy hitelét. 10.9. A reklám nem mutathat be olyan személyt vagy tulajdonát, aki erre elõzetesen nem adott engedélyt. 10.10. A reklám nem használhatja jogtalanul más cég, vállalat vagy intézmény nevét, hanghatásokkal azok kezdõbetûit vagy emblémáját. 10.11. A reklám nem másolhatja le más reklámok általános megjelenését vagy részleteit olyan módon, hogy félrevezetõ legyen. 10.12. A reklám csak magyar nyelvû lehet. Ez alól csak a szlogen, illetve a reklámdal képez kivételt, azonban a szlogent magyar nyelven is közölni kell. 10.13. A reklám nem tartalmazhat pornografikus szöveget, illetve nem szólhat öncélúan a szexualitásról. A reklám nem használhat durva vagy a közízlést sértõ szavakat és kifejezéseket. 10.14. Nemzeti ünnepek eseményeirõl, illetve egyházi szertartásokról készített mûsorszámokat megelõzõen vagy azt követõen reklám nem közölhetõ. Jelen szabályzat céljai megvalósulása érdekében az Ormányság Televízió fõszerkesztõje meghatározhat egyéb olyan mûsorszámokat és mûsoridõket is, amelyekben reklám nem tehetõ közzé. 10.15. A reklámszerzõdéseket vagy maga a mûsorszolgáltató, vagy az ezzel megbízott reklámügynökség köti meg. Ha közzététel után jut a mûsorszolgáltató tudomására, hogy a reklámot nem lehetett volna közvetíteni, köteles haladéktalanul a reklám közvetítését megszüntetni. 10.16. A mûsor támogatója nem befolyásolhatja a mûsorszám tartalmát, illetve elhelyezését. 10.17. A támogatót a mûsorszám elõtt és az után egyértelmûen meg kell nevezni. A megnevezés reklámozásra nem használható fel. 2008/25. szám H I V A T A L O S É R T E S Í T Õ

Source: https://magyarkozlony.hu/hivatalos-lapok/f1757d971971e10e898e8d1ec352bba0c86357d6/dokumentumok/23e90d2df3e410cb30fbce1b2808bebb1d66d187/letoltes